b'\n_START_ARTICLE_\nBranko Zavr\xc5\xa1an\n_START_SECTION_\n\xc5\xbdivljenjepis\n_START_PARAGRAPH_\nLeta 1980 se je vpisal na \xc5\xa1tudij dramske igre na ljubljanski Akademiji za gledali\xc5\xa1\xc4\x8de, radio film in televizijo ter po diplomi \xc5\xa1tudij nadaljeval na mednarodni gledali\xc5\xa1ki \xc5\xa1oli mime in giba v Parizu. Trenutno je \xc4\x8dlan igralskega ansambla Slovenskega ljudskega gledali\xc5\xa1\xc4\x8da Celje. Svoj glas posoja tudi \xc5\xa1tevilnim animiranim likom, reklamnim sporo\xc4\x8dilom. Z zasedbo izvaja slovenske razli\xc4\x8dice \xc5\xa1ansonov Jacquesa Brela, ki jih je zbral v glasbeni predstavi in istoimenskem albumu Senca tvojega psa. Predstava je bila nadgrajena leta 2018 ob 40-letnici smrti Brela - z dopolnjenim repertoarjem poslovenjenih \xc5\xa1ansonov so predstavili koncert Brel 40. Je tudi avtor ali soavtor ve\xc4\x8d filmov, tudi gledali\xc5\xa1kih del. Z Bo\xc5\xa1tjanom Gomba\xc4\x8dem in Markom Brdnikom so ustvarili ve\xc4\x8dkrat nagrajeno predstavo Solistika. Leta 2017 je na odru celjskega gledali\xc5\xa1\xc4\x8da predstavil avtorski projekt Dej ne govor!, kjer gre za nemo predstavo v celoti. Je opazen in ve\xc4\x8dkrat nagrajen ustvarjalec na slovenskem in tujem._NEWLINE_Njegova partnerka je igralka Lu\xc4\x8dka Po\xc4\x8dkaj. \xc5\xbdivi v Ljubljani.'